Opatrenie predvstupovej pomoci
č.: 2002/000-635

FINANČNÉ MEMORANDUM

dohodnuté medzi Európskou komisiou a Slovenskou republikou týkajúce sa grantu z Nástroja predvstupovej pomoci PHARE v predvstupovom období pre nasledovné opatrenie:

„Program cezhraničnej spolupráce Phare medzi Slovenskou republikou a Poľskom 
pre rok 2002“

FINANČNÉ MEMORANDUM

Európska komisia, ďalej uvádzaná ako "Komisia", konajúca v mene a v zastúpení Európskeho spoločenstva, ďalej uvádzaného ako "Spoločenstvo"

						na jednej strane a

Vláda Slovenskej republiky, ďalej uvádzaná ako "Príjemca"

						na strane druhej

SA DOHODLI NA NASLEDOVNOM:

Opatrenie v nižšie uvedenom článku 1 sa vykoná a bude financovať z rozpočtových zdrojov SpoloČenstva, v súlade s ustanoveniami tohto Memoranda. Technický, právny a administratívny rámec, v ktorom sa bude realizovať opatrenie v nižšie uvedenom článku 1, je stanovený vo Všeobecných podmienkach, ktoré sú prílohou Rámcovej dohody                              z 10. mája 1994 medzi Komisiou a PrÍjemcom a doplnené podmienkami tohto Memoranda a k nemu priloženými Osobitnými ustanoveniami.

ČLÁNOK 1 – CHARAKTER A PREDMET

Ako súčasť programu pomoci Spoločenstvo prispeje prostredníctvom grantu                     k financovaniu nasledovného opatrenia:

Číslo programu:	2002/000-635.01 až 2002/000-635.03
Názov:                        Program cezhraničnej spolupráce medzi Slovenskou republikou    
a Poľskom pre rok 2002
Doba trvania:		Do 30. novembra 2004

ČLÁNOK 2 – ZÁVÄZOK SPOLOČENSTVA

Finančný príspevok Spoločenstva je pevne stanovený v maximálnej výške 6 MEUR, ďalej uvádzaný ako "grant ES".

ČLÁNOK 3 – DOBA TRVANIA A UKONČENIA

Na účely tohto OPATRENIA sa týmto dáva k dispozícii GRANT ES, ktorý sa použije na uzatváranie zmlúv v termíne do 30. novembra 2004 podľa ustanovení tohto Memoranda. Všetky kontrakty musia byť podpísané do tohto dátumu. Finančné prostriedky z grantu ES, ktoré nebudú kontrahované do uvedeného termínu, prepadnú. Termín pre čerpanie grantu ES je 30. november 2005. Všetky platby sa musia uskutočniť do uvedeného termínu. Vo výnimočných prípadoch však môže komisia súhlasiť s primeraným predĺžením kontraktačného obdobia alebo termínu na výplatu finančných prostriedkov na základe riadne zdôvodnenej žiadosti prÍjemcu podanej s dostatočným predstihom. Platnosť tohto Memoranda končí uplynutím doby čerpania grantu ES. Všetky finančné prostriedky, ktoré neboli vyplatené, budú vrátené Komisii. 

ČLÁNOK 4 - ADRESY

Korešpondencia týkajúca sa vykonávania tohto opatrenia, s uvedením čísla a názvu opatrenia, sa bude adresovať nasledovne:

pre Spoločenstvo:

pán Eric van der Linden
vedúci Delegácie Európskej komisie v SR
Panská 3
811 01 Bratislava 
Slovenská republika
Fax: 00421-2-54432972

pre Príjemcu:

pán Pál Csáky
podpredseda vlády SR pre európsku integráciu
Námestie slobody 1
813 70 Bratislava 
Slovenská republika
Fax: 00421-2-52496759

ČLÁNOK 5 – POČET ORIGINÁLOV

Toto Memorandum je vypracované v dvoch vyhotoveniach v anglickom jazyku.

ČLÁNOK 6 – NADOBUDNUTIE PLATNOSTI

Toto Memorandum vstupuje do platnosti dátumom jeho podpisu oboma stranami. Žiadne výdavky, vzniknuté pred týmto dátumom, nebudú oprávnené na grant ES.

Prílohy sa považujú za neoddeliteľnú súčasť tohto Memoranda.

Dané v Bratislave					Dané v Bratislave
Dátum							Dátum

za PrÍjemcu			 		za SpoloČenstvo

……………………					…………………………
……………………					…………………………

Prílohy
1.		Rámcová dohoda (Prílohy A a B)
2.		Osobitné ustanovenia (príloha C)
3.		Informovanosť/publicita (príloha D)

ANNEX C

OSOBITNÉ USTANOVENIA

	PROGRAMOVÉ CIELE A POPIS 

1	Ciele programu

1.1	Všeobecné ciele

Všeobecným cieľom programu cezhraničnej spolupráce Phare (Článok 3, Nariadenie Komisie č. 2760/98) je podporovať spoluprácu pohraničných regiónov v krajinách strednej a východnej Európy s priľahlými regiónmi susediacej krajiny. Program sa snaží pomáhať týmto regiónom pri prekonávaní špecifických problémov rozvoja, ktoré sú okrem iného aj výsledkom ich relatívnej izolácie v rámci hospodárstva danej krajiny, a to v záujme miestneho obyvateľstva a spôsobom, ktorý je v súlade s ochranou životného prostredia. Okrem toho tento program podporuje zakladanie a rozvíjanie sietí spolupráce na oboch stranách hranice, a vytváranie prepojení medzi týmito sieťami a širšími sieťami Spoločenstva.

1.2	Špecifické ciele

Špecifickejšie, ciele programu cezhraničnej spolupráce Phare medzi Slovenskou republikou a Poľskom pre rok 2002 sú:
•	Podporiť transformačný proces Slovenskej republiky a Poľskej republiky a napomôcť procesu Európskej integrácie;
•	Podporiť ďalší rozvoj ekonomického potenciálu pohraničných regiónov posilnením existujúcich štruktúr, zvýšením konkurencieschopnosti podnikov, a celkovým oživením ekonomiky na oboch stranách hranice;
•	Prekonať problémy zaťažujúce pohraničné oblasti, vrátane znečistenia životného prostredia a neadekvátnej infraštruktúry, ktoré majú dopad na oboch stranách hranice;
•	Znížiť periférny charakter týchto oblastí, čím sa zlepší kvalita života a vytvorí sa sieť spolupráce na oboch stranách hranice.
2.	Opis programu
V súlade so Spoločným programovým dokumentom, program 2002 pre poľsko-slovenskú cezhraničnú spoluprácu identifikuje dve prioritné oblasti opatrení na oboch stranách spoločnej hranice. Boli vybrané nasledujúce priority:

•	Prístupnosť – vrátane dopravy
•	Životné prostredie

Program zahŕňa pridelenie finančných prostriedkov na dva stredne veľké infraštruktúrne projekty vyššie uvedených priorít (doprava a životné prostredie pre Slovensko a doprava pre Poľsko) a na Spoločný fond malých projektov. Všetky projekty, ktoré majú byť podporené v rámci tohto programu, budú spolufinancované zo slovenských a poľských zdrojov, hlavne zo zdrojov obcí v slovensko-poľskom pohraničnom regióne a zo zdrojov slovenskej a poľskej vlády. Spoločná komisia pre spoluprácu (JCC), založená 16. februára 2000, sa dohodla na zložení programu. Kritériá výberu projektov zahŕňajú cezhraničný dopad projektu, spôsob jeho spolufinancovania a vplyv projektu na životné prostredie.

Realizácia investičných projektov a fondu malých projektov prispeje nepriamo k zakladaniu a k rastu malých a stredných podnikov. 

Spoločná komisia (JCC) pre spoluprácu odsúhlasila nasledujúce projekty:

2.1	PL – Modernizácia úsekov ciest č. 958 a č. 959 - Zakopane - Chocholów – Štátna hranica (2002/000-640.01)

Modernizácia úsekov ciest vojvodstva č. 958 a č. 959 prispeje k vytvoreniu ciest na úrovni štandardov EÚ a zároveň zvýši bezpečnosť dopravnej prevádzky a jej podmienok. Tento projekt je súčasťou rozvojového plánu oblasti Tatier a Nového Targu a Tatranského národného parku a zameriava sa predovšetkým na zvýšenie potenciálu cestovného ruchu v regióne. Okrem toho sú vyššie uvedené cesty prístupovými cestami k hraničnému priechodu Chocholów-Suchá Hora. Tento projekt je doplnkovým projektom slovenského projektu pod nižšie uvedeným článkom 4.2.3.

2.2 PL – Modernizácia cestného úseku č.  945 - Jelesnia – hraničný priechod Korbielow (2002/000-640.02)

Hraničný priechod Korbielow zaznamenal v predchádzajúcich rokoch nárast dopravného ruchu o 60%. Tento projekt sa zameriava na zosúladenie cesty so štandardami EÚ takým spôsobom, že sa zvýši dopravná bezpečnosť a podmienky a zníži sa prepravný čas do a zo Slovenska. Projekt je zároveň súčasťou rozvojového plánu regiónu, v ktorom Spoločná poľsko-slovenská obchodná komora hrá dôležitú úlohu. 
2.3 SK – Rekonštrukcia cesty III/520 19 Oravice - Zuberec (2002/000-635.01)

Oblasť, ktorá si uchováva početné historické a prírodné miesta, ponúka veľký potenciál pre rozvoj cestovného ruchu. Zlepšenie dopravnej infraštruktúry posilní tento vývoj a podporí miestne hospodárstvo na oboch stranách hranice. Tento projekt sa týka zlepšenia a rekonštrukcie najkritickejších častí cesty č. III/520 19, nachádzajúcej sa v Oravskom regióne, okrese Tvrdošín. Na úseku v dĺžke 5,7 km je kapacita cesty značne obmedzená. Prostredníctvom tohto projektu budú všetky existujúce prekážky odstránené a bezpečnostné a prepravné podmienky sa zlepšia.

2.4 SK – Rozvoj environmentálnej infraštruktúry okresov Kežmarok, Poprad, Stará Ľubovňa (2002/000-635.02)

Tento projekt sa zameriava na rozvoj infraštruktúry v oblasti životného prostredia v hraničných regiónoch s Poľskom, menovite v okresoch Kežmarok, Poprad, Stará Ľubovňa. Program Phare bude spolufinancovať výstavbu kanalizačného systému a čističiek odpadových vôd v siedmych obciach, ktoré sú súčasťou „Euroregiónu Tatry“.

Na kanalizačný systém je v príslušných dedinách  napojených len 30% obyvateľstva. Päť zo siedmych príslušných obcí nemá funkčný kanalizačný systém prepojený na čističku odpadových vôd. Výstavba kanalizačnej siete a čističiek odpadových vôd v príslušných dedinách podstatne zníži mieru znečistenia v riekach Poprad a Dunajec a umožní sa napojiť viac ako 90% domácnostiam na kanalizačný systém, čím sa zároveň zlepšia životné podmienky miestneho obyvateľstva.

2.5	Spoločný fond malých projektov (JSPF) (2002/000-635.03; 2002/000-640.03)

Všeobecným cieľom tohto fondu je podporovať projekty typu “ľudia ľuďom” so skutočným cezhraničným dopadom. Účelom podpory týchto projektov je nabádať k miestnej zaangažovanosti a napomáhať realizácii menších aktivít, ktoré môžu vytvárať bázu pre väčšie cezhraničné projekty spolupráce v nasledujúcich oblastiach: miestna demokracia, hospodársky rozvoj, cestovný ruch, kultúrne výmeny životné prostredie, zdravie a informovanosť a dorozumievanie. Priorita sa bude dávať projektom, ktoré plánujú, vyberajú a realizujú spoločne slovenskí a poľskí partneri, a ktoré sú podporené z oboch fondov JSPF, t.j. na slovenskej aj poľskej strane. Projekt Fondu spoločných malých projektov má za cieľ aj budovanie a rozvíjanie možností použitia odborníkov pre miestne a regionálne inštitúcie, zapojené do regionálneho rozvoja, prác v teréne, a do realizácie cezhraničných projektov v súlade s praxou EÚ.

Špecifické ciele tohto fondu v Poľsku a v Slovenskej republike sú v súlade s regionálnymi prioritami: rozvoj kultúrnej a mládežníckej spolupráce medzi susednými regiónmi na oboch stranách hranice; podpora aktivít zacielených na miestny a regionálny spoločensko-ekonomický rozvoj, najmä opatrení na podporu rozvoja cestovného ruchu; podpora vzdelávacích aktivít pre inštitúcie a osoby zaangažované v miestnom alebo regionálnom rozvoji, v miestnej samospráve a v organizáciách konajúcich vo verejnom záujme.

Program malých projektov nebude zahŕňať fyzické investície.

Minimálny spolufinancujúci príspevok konečného príjemcu na projekt je 10%. Pokiaľ ide o administratívnu podporu práce fondu, príspevok Phare môže financovať nepriame (režijné) náklady fondu do výšky 7% z celkovej sumy uplatniteľných nákladov tak, ako je definované v manuáli DIS. Podmienkou pre takýto príspevok je, aby regióny prispeli minimálne takou istou sumou na vykrytie nákladov riadenia činnosti fondu. Táto finančná podpora sa poskytuje administratívnym štruktúram spravujúcim fond spoločných projektov, ktoré sú spravidla situované v euroregiónoch. Minimálny príspevok Phare na jeden projekt je 1.000 EUR, maximálny 50.000 EUR. 
V zhode s týmito hranicami môže regionálny riadiaci výbor stanoviť odlišné hranice (predovšetkým znížením maximálnej hranice príspevku Phare, berúc do úvahy celkovú sumu, ktorá je k dispozícii, a zvýšiť vlastný príspevok konečného príjemcu).

Spoločný fond malých projektov sa bude realizovať podľa zásad opísaných v ”Spoločných pokynoch pre žiadateľov k výzve na predkladanie projektov – rozpočet 2001”, ktoré vypracujú spoločne poľská a slovenská Implementačná agentúra programu cezhraničnej spolupráce Phare. Tieto pokyny budú musieť byť schválené Delegáciami EK vo Varšave a v Bratislave pred spustením programu fondu. Uvedené pokyny budú vychádzať z Praktickej príručky programov  pre Phare, ISPA a SAPARD  (konkrétne z kapitoly 6 ”Granty”).

Obe Implementačné agentúry vypracujú spoločný súbor pokynov (ktoré majú byť schválené príslušnou Delegáciou Európskej komisie). Pre celý slovensko-poľský pohraničný región je založený regionálny riadiaci výbor, ktorý bude hlavnou metodickou inštitúciou pre pôsobenie fondu spoločných projektov, pod záštitou príslušných Implementačných agentúr identifikovaných v Časti 6.
3. Rozpočet
SLOVENSKÁ REPUBLIKA: 

Číslo | Názov projektu | (mil. EUR)
2002/000-635 | | IB (Phare) | Investícia (Phare) | Spolufinancovanie štátom | SPOLU
01 | Rekonštrukcia cesty č.  III/520 19 Oravice - Zuberec | - | 1.8 | 0.957 | 2.757
02 | Rozvoj environmentálnej infraštruktúry okresov Kežmarok, Poprad, Stará Ľubovňa | - | 1.8 | 0.6 | 2.4
03 | Spoločný fond malých projektov | 0.4 | | 0.075 | 0.475
| SPOLU | 0.4 | 3.6 | 1.632 | 5.632

POĽSKO:

Číslo | Názov projektu | (mil. EUR)
2002/000-640 | | IB (Phare) | Investícia (Phare) | Spolufinancovanie štátom | SPOLU
01 | Modernizácia ciest č. 958 a č. 959 - Zakopane - Chocholów – Štátna hranica | - | 1.85 | 1.955 | 3.805
02 | Modernizácia cesty č. 945 - Jelesnia - Korbielow | - | 1.75 | 1.67 | 3.42
03 | Spoločný fond malých projektov | 0.4 | | 0.134 | 0.534
| SPOLU | 0.4 | 3.6 | 3.759 | 7.759

4. SYSTÉM IMPLEMENTÁCIE

a.) Finančné a projektové riadenie kandidátskou krajinou
Program bude riadený v súlade s postupmi Decentralizovaného implementačného systému PHARE (DIS). 
Národný koordinátor zahraničnej pomoci (NAC) nesie celkovú zodpovednosť za programovanie, monitorovanie a implementáciu programov Phare. Splnomocnenec pre Národný fond (NAO) a Splnomocnenci pre program (PAO) zabezpečia, aby boli programy implementované v súlade s postupmi uvedenými v Manuáli DIS a inými pokynmi Komisie a aby všetky zmluvy boli pripravené v súlade s Praktickou príručkou pre Phare, ISPA  a SAPARD.
NAC a NAO majú spoločnú zodpovednosť za koordináciu medzi programami PHARE (vrátane PHARE CBC), ISPA a SAPARD.
Národný fond (NF) pri Ministerstve financií, ktorý vedie splnomocnenec pre Národný fond, bude dohliadať na finančné riadenie programu a zodpovedať za predkladanie správ Európskej komisii. Splnomocnenec pre Národný fond (NAO) nesie celkovú zodpovednosť za finančné riadenie prostriedkov Phare. Zaručí dodržiavanie pravidiel, nariadení a postupov PHARE týkajúcich sa verejného obstarávania, podávania hlásení a finančného riadenia, ako aj pravidiel štátnej pomoci spoločenstva, a fungovanie systému podávania hlásení a projektového informačného systému. Patrí sem aj povinnosť hlásiť všetky prípady, kde existuje podozrenie alebo sa dokázal podvod alebo porušenie predpisov. NAO nesie plnú zodpovednosť za prostriedky programu PHARE až po jeho uzavretie.
b.) Veľkosť projektu
Všetky projekty musia byť v zásade väčšie ako 2 MEUR. Vzhľadom na rozpočet tohto programu (4 MEUR na každú krajinu) a potrebu byť v súlade so Spoločným programovacím dokumentom, všetky projekty sú menšie ako 2 MEUR.

c.) Konečný termín kontrahovania a čerpania
Všetky kontrakty musia byť uzavreté do 30. novembra 2004. Všetky prostriedky musia byť vyčerpané do 30. novembra 2005.

d.) Vrátenie finančných príspevkov

Každé dokázané porušenie predpisov či podvod odhalený kedykoľvek v priebehu implementácie programu bude mať za následok vrátenie finančných príspevkov Komisii.
Ak sa zdá, že realizácia opatrenia nezdôvodňuje použitie časti alebo celej alokovanej finančnej pomoci, Komisia vykoná primerané prešetrenie prípadu, a najmä požiada krajinu príjemcu pomoci o poskytnutie stanoviska v lehote, ktorú stanoví, a o nápravu všetkých porušení.
Po prešetrení uvedenom v predchádzajúcom odseku môže Komisia zredukovať, pozastaviť alebo zrušiť finančnú pomoc v rámci tých opatrení, u ktorých prešetrenie odhalí porušenie predpisov, nepatričnú kombináciu prostriedkov alebo neschopnosť dodržať podmienky Finančného memoranda, hlavne ak ide o významnú zmenu ovplyvňujúcu podstatu alebo podmienky implementácie opatrenia, na ktoré sa nevyžiadalo schválenie Komisie. Akékoľvek zníženie alebo zrušenie pomoci je dôvodom na spätné získanie vyplatených súm. 
Ak Komisia zistí, že sa neodstránilo porušenie, alebo že celá akcia alebo jej časť nezdôvodňuje použitie celej pridelenej finančnej pomoci alebo jej časti, môže Komisia vykonať primerané prešetrenie prípadu a požiadať krajinu príjemcu, aby predložila stanovisko v rámci stanovenej lehoty. Ak krajina príjemcu po prešetrení neuskutočnila žiadne nápravné opatrenia, Komisia môže:
(a)	znížiť alebo zrušiť akýkoľvek preddavok;
(b)	zrušiť celú pomoc poskytnutú na dané opatrenie alebo jej časť.
Komisia určuje rozsah nápravy, pričom berie do úvahy podstatu (charakter) porušenia predpisov a rozsah zlyhania v riadiacich a kontrolných systémoch. 
Všetky finančné prostriedky, ktoré neboli využité do termínu skončenia programu, sa vrátia Komisii. Hneď po skončení lehoty na vyplácanie Finančného memoranda vydá NAO záverečné písomné vyhlásenie s podpornou dokumentáciou, v ktorej uvedie celkovú sumu nakontrahovaných a vyplatených prostriedkov. Priloží k nemu aj konečné bankové zosúladenie účtu s bankovým výpisom uvádzajúce existujúce zostatky na účtoch NF/IA/CFCU.
Bez ohľadu na vrátenie nepoužitých a neopodstatnených finančných prostriedkov sa po skončení platnosti Finančného memoranda môže vydať doplnkový príkaz na vrátenie, vychádzajúci z finálneho auditu hodnovernosti a dôslednosti zmlúv a vykonaných platieb, ako aj ich súladu s ustanoveniami Finančného memoranda, pričom sa prihliada na nezávislý názor finálneho auditu.
Splnomocnenec pre Národný fond (NAO) zabezpečí refundáciu všetkých nepoužitých prostriedkov alebo akejkoľvek sumy, ktorá bola neprávom vyplatená, do šesťdesiatich kalendárnych dní odo dňa oznámenia. Ak NAO nevráti sumu, ktorú dlhuje Komisii, vráti túto čiastku Komisii krajina príjemcu. Z nesplatených čiastok sa budú účtovať úroky z omeškania v súlade s pravidlami uvedenými vo Finančnom nariadení o rozpočte Spoločenstva. 
e.) Finančné toky
Komisia bude prevádzať finančné prostriedky na Národný fond v súlade s Memorandom o porozumení podpísaným medzi Komisiou a zvlášť Poľskom a Slovenskou republikou z decembra 1998. Prostriedky budú na základe žiadosti od splnomocnenca pre Národný fond prevádzané na osobitný bankový účet denominovaný v EUR, otvorený a spravovaný Národným fondom v centrálnej banke. 
aa.) Prevod finančných prostriedkov Národnému fondu
Platba do výšky 20% finančných prostriedkov spravovaných príjemcom sa po podpise Finančného memoranda a finančných dohôd medzi Národným fondom (NF) a implementačnými agentúrami (IA)/Centrálnou finančnou a kontraktačnou jednotkou (CFCU)  prevedie na Národný fond. Musia sa dodržať aj ustanovenia článkov 2 a 13 Memoranda o porozumení týkajúceho sa Národného fondu. Navyše, splnomocnenec pre Národný fond (NAO) musí Komisii predložiť návrh na vymenovanie splnomocnencov pre program (PAO) a musí pripraviť popis systému s dôrazom na informačný tok medzi NF a IA/CFCU a na spôsob, akým sa má realizovať platba. 

Finančné prostriedky sa dvakrát doplnia do výšky 30% financií spravovaných príjemcom* a konečná platba predstavuje do 20% výšky rozpočtu alebo celý zostatok v závislosti od toho, ktorá čiastka je nižšia. Prvé doplnenie sa uskutoční, keď implementačné agentúry a CFCU vyplatia 5% rozpočtu*. O druhé doplnenie možno požiadať po vyplatení 35% celkového platného rozpočtu*. Konečné tretie doplnenie sa viaže na vyplatenie 70% celkového platného rozpočtu*. Výnimočne môže splnomocnenec pre Národný fond požiadať o preddavok vo výške presahujúcej vyššie uvedené percentá v súlade s postupmi ustanovenými v uvedenom Memorande o porozumení. Pokiaľ k tomu nedá vopred výslovný súhlas vedenie Komisie, doplnenie nemožno uskutočniť, pokiaľ sa nedodržia uvedené spúšťacie momenty. 

bb.)	Prevod finančných prostriedkov na implementačné agentúry 

Národný fond prevedie finančné prostriedky na implementačné agentúry (IA), vrátane Centrálnej finančnej a kontraktačnej jednotky (CFCU), v súlade s finančnými dohodami podpísanými medzi Národným fondom a IA/CFCU, kde sa to vyžaduje. Bankové účty pre podprogramy budú otvorené v mene príslušnej implementačnej agentúry/CFCU, ktorá je zodpovedná za finančné riadenie podprogramu v súlade s článkom 13 Memoranda o porozumení o zriadení Národného fondu. 

Každú finančnú dohodu vopred schváli Európska komisia. V prípade, že Národný fond je sám platobným agentom pre CFCU/ implementačnej agentúry, prevod finančných prostriedkov z NF na CFCU sa neuskutoční. Na čele CFCU a implementačných agentúr stojí splnomocnenec pre program (PAO), ktorého po konzultácii s národným koordinátorom pre zahraničnú pomoc (NAC) vymenuje splnomocnenec pre Národný fond (NAO). Splnomocnenec pre program je zodpovedný za všetky operácie, ktoré uskutočňuje CFCU/implementačná agentúra.

Pri zmluvách na finančné prostriedky, viazané na záručnú dobu presahujúcu dobu, počas ktorej sa uskutočňujú platby v rámci programu, bude celková suma prostriedkov vzťahujúcich sa na tieto zmluvy, vypočítaná splnomocnencom pre program a potvrdená Komisiou, vyplatená pred oficiálnym skončením programu implementačnej agentúre. Implementačná agentúra preberá plnú zodpovednosť za deponovanie finančných prostriedkov až do splatnosti poslednej platby a za použitie finančných prostriedkov poskytnutých v rámci týchto platieb v súlade s ustanoveniami o viazanosti. 

Implementačná agentúra ďalej preberá plnú zodpovednosť vo vzťahu k dodávateľom za plnenie povinností vyplývajúcich z ustanovení o viazanosti. Úroky z viazaných prostriedkov vyplatí Komisii po uskutočnení poslednej platby dodávateľ. Prostriedky, ktoré sa dodávateľom nevyplatili po uskutočnení posledných platieb, sa uhradia Komisii. Celkový prehľad o využití prostriedkov deponovaných na garančných účtoch – a najmä o platbách z nich vykonaných – ako aj o vzniknutých úrokoch bude raz ročne predkladať Komisii splnomocnenec pre Národný fond. 

cc.) Prevod finančných prostriedkov na Národný fond pre účasť v komunitárnych programoch  a organizáciách 

Jednorázový príspevok bude poskytnutý Národnému fondu, aby pokryl celú sumu príspevku PHARE na účasť v komunitárnych programoch a organizáciách. Príspevok bude poskytnutý po podpise Finančného memoranda a na základe žiadosti z Národného fondu.

Tento príspevok je odlišný od príspevkov poskytnutých na zvyšný program. Je vhodné poznamenať, že príspevok Phare pre každý program bude presunutý len vtedy, pokiaľ  bude v platnosti rozhodnutie asociovanej rady alebo Memorandum o porozumení, ktoré stanovujú trvanie a podmienky pre účasť v programe.

Ak nastane oneskorenie doby platnosti Memoranda o porozumení, platba Národnému fondu bude rozdelená na dve alebo viac častí tak, že 100% prostriedkov potrebných pre programy sa môžu presunúť okamžite.

Národný fond bude zodpovedný za spätný presun finančných prostriedkov Komisii na základe výzvy Hlavného direktoriátu Komisie pre príslušné programy s určením požadovaného konečného termínu.

dd.) Úroky

V princípe všetky bankové účty sú úročené. Úroky sa nahlasujú Európskej komisii. V prípade rozhodnutia Komisie sa na základe návrhu splnomocnenca pre Národný fond môžu úroky reinvestovať do programu. 

f.) Implementačné agentúry budú zodpovedné pre podprogramy nasledovne:
V Slovenskej republike bude program riadený Implementačnou agentúrou pre podporu regionálneho rozvoja na Ministerstve výstavby a regionálneho rozvoja. V Poľsku bude zodpovedným orgánom pre implementáciu programu Ministerstvo vnútorných záležitostí a správy, ktoré vybudovalo implementačnú agentúru pre cezhraničnú spoluprácu programu Phare.

g.) Vyhodnotenie dopadov na životné prostredie a ochrana prírody

Postupy pre hodnotenie dopadov na životné prostredie tak, ako sú uvedené v smernici EIA^4 sú plne aplikovateľné pre všetky investičné projekty Phare. Ak ešte nebola smernica EIA plne prenesená, postupy by mali byť podobné ako tie, ktoré sú stanovené v hore uvedenej smernici. Keby nejaký projekt spadal do prílohy I alebo II smernice EIA, vykonanie postupu EIA musí byť zdokumentované.^5
Ak je pravdepodobné, že projekt ovplyvní miesta dôležité z hľadiska ochrany prírody, príslušné vyhodnotenie podľa článku 6 smernice o prirodzenom prostredí^6, musia byť zdokumentované.^7 

Všetky investičné projekty sa budú vykonávať v súlade s príslušnou enviromentálnou legislatívou Spoločenstva. Projektové návrhy budú obsahovať zvláštne klauzuly o súlade s príslušnou legislatívou EÚ v oblasti životného prostredia podľa typu činnosti vykonávanej v rámci každého investičného projektu.

h.) Zvláštne pravidlá pre určité komponenty programu
Grantové schémy
Pre grantové schémy, ktorých postupy a úpravy nie sú obsiahnuté v terajších pravidlách DIS, budú presné implementačné mechanizmy špecifikované v príslušných projektových návrhoch v súlade s nasledujúcimi princípmi: 
•	Postupy a formáty, ktoré sa použijú pri realizácii schém a  pri udeľovaní grantov  sa budú riadiť ustanoveniami Praktickej príručky. Zvláštna pozornosť sa bude venovať výberovému procesu prijímateľských projektov, ktorý sa musí vykonať na technickej úrovni prostredníctvom výberových komisií pozostávajúcich z expertov menovaných danými orgánmi, ktoré spolufinancujú dané schémy ako aj  príslušnými riadiacimi útvarmi a záujmovými skupinami angažovanými v daných schémach.  
•	Kompetentný PAO pre daný program,  pod ktorým sa financuje grantová schéma, si musí podržať jeho/jej  zmluvnú a finančnú zodpovednosť za realizáciu daných schém. Hlavne musí PAO formálne odsúhlasiť výzvu na predkladanie návrhov, formuláre žiadostí,  kritériá hodnotenia, práve tak ako postup pri  výbere a výsledky.  PAO musí tiež podpísať zmluvy týkajúce sa grantu  s prijímateľmi pomoci a zabezpečiť adekvátne monitorovanie a finančnú kontrolu pod jeho/jej právomocou a zodpovednosťou. S výnimkou tohto môže byť riadenie daných schém decentralizované od PAO na patričné orgány  na sektorovej alebo regionálnej úrovni.
•	Odsúhlasenie ex-ante zo strany Komisie (Delegácie v Poľsku a v Slovenskej republike) sa bude požadovať v prípade výzvy na predkladanie návrhov, pri formulároch žiadostí,  kritériách hodnotenia, práve tak ako pri postupe pri výbere (vrátane zloženia komisií)  a pri výsledkoch (zoznam projektov, ktoré majú byť financované). Zmluvy o grantoch podpísané zo strany PAO budú podliehať kontrole ex-ante zo strany Delegácie Európskej komisie.
Implementácia vybraných projektov prostredníctvom poskytovania prác, dodávok a služieb zmluvne subdodávaných zo strany konečných prijímateľov individuálnych grantov bude podliehať predpisom týkajúcim sa obstarávania uvedeným v Praktickej príručke. Decentralizovaný systém zavedený pre malé projekty cezhraničnej spolupráce sa má uplatňovať na všetky zmluvy, ktoré sú pod 300 000 EUR (alebo akýkoľvek zvýšený prah, ktorý má fixne stanoviť Centrála Európskej komisie pre finančné prostriedky na malé projekty v rámci programov cezhraničnej spolupráce). Tendre a zmluvy nad týmto prahom sa budú predkladať Delegácii Európskej komisie na odsúhlasenie ex-ante. Finančné záväzky podľa podmienok Phare sa stanú účinnými k dátumu podpisu grantových zmlúv zo strany kompetentného PAO. Implementácia projektu a všetky vyplatenia finančných prostriedkov Phare sa vykonajú pred dátumu doby platnosti  tohoto Finančného memoranda.
5.) Monitorovanie a hodnotenie
Projektová implementácia tohto programu sa bude monitorovať prostredníctvom Spoločného monitorovacieho výboru (JMC). Jeho členmi sú splnomocnenec pre Národný fond, národný koordinátor zahraničnej pomoci a zástupcovia Európskej komisie. JMC zasadá minimálne raz za rok s cieľom posúdiť všetky programy financované z programu PHARE a vyhodnotiť, aký pokrok sa ich prostredníctvom dosiahol pri plnení cieľov vytýčených vo finančných memorandách a partnerstvách pre vstup. JMC môže odporučiť zmenu priorít, resp. realokáciu prostriedkov z programu Phare. Okrem toho raz ročne JMC posudzuje pokrok dosiahnutý vo všetkých predvstupových programoch finančnej pomoci EÚ (Phare, ISPA a SAPARD).
 
V súvislosti s programom Phare pomáhajú Spoločnému monitorovaciemu výboru aj Sektorové monitorovacie podvýbory (SMSC), ktoré takisto tvorí národný koordinátor zahraničnej pomoci, splnomocnenec pre program každej implementačnej agentúry (prípadne CFCU) a zástupcovia Európskej komisie. Monitorovací podvýbor podrobne posudzuje pokrok dosiahnutý v rámci každého programu, vrátane jeho komponentov a zmlúv, ktoré JMC zostavil do vhodných monitorovacích sektorov. Každý sektor monitoruje jeden Sektorový monitorovací podvýbor na základe pravidelných monitorovacích správ vypracovaných implementačnou agentúrou a priebežných hodnotení vypracovaných nezávislými hodnotiteľmi. SMSC predkladá odporúčania týkajúce sa jednotlivých aspektov riadenia a štruktúry a zabezpečí ich splnenie. Monitorovací podvýbor podlieha Spoločnému monitorovaciemu výboru, ktorému predkladá celkové podrobné správy o všetkých programoch financovaných z prostriedkov Phare.

Útvary Európskej komisie zaručia vykonanie ex-post hodnotenia po ukončení programu.

6.) Audit a opatrenia proti podvodom
a.) Na strane kandidátskych krajín

Komisia každoročne dostane plán auditu a zhrnutie nálezov z vykonaných auditov. Komisia musí mať k dispozícii audítorské správy. 

Kompetentný národný finančný kontrolný orgán vykoná primeranú kontrolu implementácie programu.

Po vnútroštátnych kontrolách alebo kontrolách zo strany Spoločenstva zabezpečia prijímajúce krajiny vyšetrenie a uspokojivé vyriešenie prípadov, v ktorých existuje podozrenie alebo sa dokázal podvod alebo porušenie predpisov.

Porušením predpisov sa rozumie akýkoľvek rozpor s právom Spoločenstva, ktorý je výsledkom konania alebo opomenutia zo strany ekonomického operátora a ktorý spôsobil, resp. mohol poškodiť všeobecný rozpočet Spoločenstiev alebo rozpočty nimi spravované, a to buď znížením alebo stratou príjmov vyplývajúcich z vlastných zdrojov vyberaných priamo v mene Spoločenstiev, alebo neopodstatnenou výdavkovou položkou.

Podvodom sa rozumie akékoľvek úmyselné konanie alebo opomenutie, ktoré sa vzťahuje na:
(i)	použitie alebo predloženie falošných, nesprávnych alebo neúplných prehlásení alebo dokladov, na základe ktorých dôjde k zneužitiu, resp. neoprávnenému ponechaniu si prostriedkov zo všeobecného rozpočtu Európskych spoločenstiev alebo z  rozpočtov, ktoré spravujú Európske spoločenstvá, resp. sú spravované v ich mene,
(ii)	neposkytnutie informácií v rozpore s konkrétnou povinnosťou, ktoré má rovnaký efekt ako v (i),
(iii)	nesprávne použitie týchto prostriedkov na iné účely než tie, na ktoré boli pôvodne vyčlenené.

Národné orgány zabezpečia fungovanie ekvivalentného kontrolného mechanizmu a výkazníctva, ako je definované v Nariadení komisie č. 1681/94^14.

Predovšetkým podozrivé a reálne prípady podvodov a nezrovnalostí, ako aj opatrenia vzťahujúce sa  k tomu, ktoré boli vykonané národným orgánom, musia byť bez zbytočného odkladu ohlásené útvarom Komisie. Aj v prípade, pokiaľ neexistuje podozrenie alebo sa nedokázal podvod alebo porušenie predpisov na hlásenie, príjemca informuje Komisiu o tejto skutočnosti na konci každého štvrťroku.

b.) Na strane Komisie

Všetky Finančné memorandá, ako aj z nich vyplývajúce zmluvy, sú predmetom dohľadu a finančnej kontroly zo strany komisie (vrátane Európskeho úradu pre boj proti podvodom - OLAF) a auditov Účtovného dvora. Patria sem opatrenia ex-ante overovania verejných súťaží a uzatvárania zmlúv, ktoré vykonáva Delegácia v danej kandidátskej krajine, a kontroly na mieste.

V záujme zabezpečenia efektívnej ochrany finančných záujmov Spoločenstva môže Komisia vykonávať kontroly na mieste a inšpekcie v súlade s postupmi ustanovenými v nariadení rady (Euratom, ES) č. 2185/96^15.

Účty a operácie Národného fondu, a ak je aplikovateľné, CFCU a relevantných implementačných agentúr môže Komisia kontrolovať podľa vlastnej úvahy prostredníctvom externého audítora kontrahovaného Komisiou bez ujmy na povinnostiach Európskej komisie a Európskeho účtovného dvora v súlade so "Všeobecnými podmienkami vzťahujúcimi sa na Finančné memorandum" pripojenými k Rámcovej dohode.

7. Informovanosť/publicita

Programový splnomocnenec zodpovedá za zabezpečenie prijatia potrebných opatrení na zabezpečenie náležitej publicity všetkých aktivít financovaných z programu. Zrealizuje to              v úzkom kontakte s Delegáciou Európskej komisie na Slovensku. Ďalšie podrobné informácie sú uvedené v prílohe "Informovanosť/Publicita".

8. Špeciálne podmienky

V prípade, že dohodnuté záväzky sa nesplnia z dôvodov, ktoré sú pod kontrolou slovenskej, resp. poľskej vlády, Komisia môže program prehodnotiť, a podľa svojho uváženia ho celý, alebo jeho časť, zrušiť a/alebo presunúť nepoužité prostriedky na iné účely konzistentné s cieľmi programu Phare.

				PRÍLOHA D

Informovanosť a Publicita Programov
Európskych Spoločenstiev Phare, ISPA a SAPRD

1.	Cieľ a rozsah
Úmyslom opatrení zameraných na informovanosť a publicitu týkajúcich sa pomoci zo strany programu Phare Európskeho spoločenstva je zvýšiť uvedomelosť  verejnosti a transparentnosť akcií EÚ a vytvoriť konzistentnú predstavu opatrení vo všetkých žiadateľských krajinách. Informovanosť a publicita sa budú týkať opatrení, ktoré dostávajú príspevok  z programu Phare.

2.	Všeobecné princípy
	Patričný programový splnomocnenec zodpovedný za implementáciu Finančného memoranda a iných foriem  pomoci bude zodpovedať za publicitu priamo na mieste. Publicita sa bude robiť v spolupráci s Delegáciami EK, ktorá bude informovaná o opatreniach, ktoré sa prijali za týmto účelom.
	Kompetentné národné a regionálne orgány vykonajú všetky patričné administratívne kroky na to, aby zabezpečili efektívne uplatňovanie týchto dojednaní a aby spolupracovali s Delegáciami EK priamo na mieste.
	Opatrenia, týkajúce sa informovanosti a publicity, popísané nižšie, vychádzajú z ustanovení predpisov a rozhodnutí, ktoré sú aplikovateľné na Štruktúrne fondy. Ide o:
-	Nariadenie (EEC) 1159/2000, Úradný vestník Európskych spoločenstiev č. L130/30, 31. máj 2000;
-	Rozhodnutie Komisie z 31. mája 1994; Úradný vestník Európskych spoločenstiev   č. L 152/39, 18. júna 1994. 
Špecifické ustanovenia, ktoré sa vzťahujú k ISPA sú zahrnuté:
-	Rozhodnutie Komisie z 22. júna 2001, Úradný vestník Európskych spoločenstiev    č. L.182/58
	Opatrenia, týkajúce sa informovanosti a publicity,  musia byť v súlade s ustanoveniami vyššie uvedeného predpisu a rozhodnutia. Práve tak je k dispozícii pre kompetentné národné, regionálne a miestne orgány príručka o zhode zo strany Delegácie EK v kandidátskej krajine.
3.	Informovanosť a publicita týkajúca sa programov Phare 
	Opatrenia, týkajúce sa informácií a publicity, budú predmetom koherentného balíčka opatrení definovaných kompetentnými národnými, regionálnymi a miestnymi orgánmi v spolupráci s Delegáciami EK počas trvania Finančného memoranda pričom sa budú týkať programov a iných foriem pomoci.
	Náklady spojené s informovanosťou a publicitou, týkajúce sa individuálnych projektov, sa uhradia z rozpočtu na tieto projekty.
	Keď sa realizujú programy Phare, musia platiť opatrenia stanovené nižšie pod (a) a (b):
(a)	 Kompetentné orgány kandidátskych krajín budú publikovať obsah programov a iné formy pomoci tou najvhodnejšou formou. Zabezpečia, aby boli takéto dokumenty patrične rozširované a budú ich držať tak, aby boli k dispozícii pre strany, ktoré o ne majú záujem. Zabezpečia konzistentnú prezentáciu takéhoto vyprodukovaného informačného a propagačného materiálu po celom území kandidátskej krajiny.
(b)	Opatrenia, týkajúce sa informovanosti a publicity priamo na mieste budú obsahovať nasledovné:
(i)	 V prípade investícií do infraštruktúry, pri ktorých presahujú náklady 1 milión EUR:
- 	reklamné pútače (billboardy) budú postavené na takých miestach a inštalované v súlade s ustanoveniami predpisu a rozhodnutia spomínaného v odseku 2 vyššie a s technickými špecifikáciami príručky, ktorú má zabezpečiť Delegácia EK v patričnej krajine.
- 	stále pamätné plakety pri infraštruktúrach, ktoré sú dostupné širokej verejnosti, ktoré majú byť inštalované v súlade s ustanoveniami predpisu a rozhodnutia, ktoré sú uvedené v odseku 2 vyššie a  s technickými špecifikáciami príručky, ktorú má zabezpečiť Delegácia EK v patričnej krajine.
 (ii) V prípade produktívnych investícií, opatrenia na rozvoj miestneho potenciálu a všetky ďalšie opatrenia, ktoré dostávajú finančnú pomoc z Phare, Ispa alebo Sapard:
- 	opatrenia, ktoré spôsobia, že si budú potenciálni prijímatelia pomoci a široká verejnosť uvedomovať existenciu pomoci zo strany Phare, Ispa alebo Sapard, v súlade s ustanoveniami citovanými vyššie v odseku 3(b)(i).
-     opatrenia zamerané na žiadateľov o verejnú pomoc čiastočne financovanú zo strany Phare, Ispa alebo Sapard formou naznačenia formulárov, ktoré majú byť pri takýchto žiadostiach vyplnené a tým, že takáto časť pomoci prichádza zo strany EÚ, a konkrétne z programov Phare, Ispa alebo Sapard, v súlade s ustanoveniami naznačenými vyššie.
4.	Zviditeľnenie pomoci EÚ v podnikateľských kruhoch a medzi potenciálnymi prijímateľmi pomoci a širokou verejnosťou
	4.1	  Podnikateľské kruhy
	Podnikateľské kruhy musia byť podľa možnosti čo najužšie zaangažované do tej pomoci, ktorá sa ich týka najbezprostrednejšie. 
Orgány zodpovedné za realizáciu pomoci zabezpečia existenciu vhodných kanálov na rozširovanie informácií pre potenciálnych prijímateľov pomoci, hlavne pre malé a stredne podniky. Tieto by mali zahŕňať aj náznak administratívnych postupov, ktoré je potrebné dodržiavať. 
4.2	  Iní potenciálni prijímatelia pomoci
	Orgány zodpovedné za realizáciu pomoci zabezpečia existenciu patričných kanálov na rozširovanie informácií  pre všetky osoby, ktoré majú prospech alebo by mohli mať prospech z opatrení týkajúcich sa odbornej prípravy, zamestnanosti alebo rozvoja ľudských zdrojov. Toto sledujúc, zabezpečia spoluprácu orgánov pre odbornú prípravu a výcvik, ktoré sú zaangažované v zamestnanosti, podniky a skupiny podnikov, výcvikové strediská a mimovládne organizácie.
	Formuláre
	Formuláre vydané národnými, regionálnymi alebo miestnymi orgánmi, týkajúce sa oznámenia, žiadosti o pomoc a jej udelenia, ktoré sú určené pre konečných prijímateľov alebo akúkoľvek inú osobu, ktorá je oprávnená dostať takúto pomoc naznačia, že finančnú podporu poskytuje EÚ, a konkrétne programy Phare, ISPA alebo SAPARD. Oznámenie o pomoci zaslanej prijímateľom pomoci uvedie aj výšku alebo percento pomoci financovanej programom, o ktorý ide. Ak takéto dokumenty majú na sebe zobrazený národný alebo regionálny emblém, ponesú aj logo EÚ v tej istej veľkosti.
4.3	Široká verejnosť
	Médiá
	Kompetentné orgány budú informovať médiá tým najvhodnejším spôsobom o akciách, ktoré sú spolufinancované zo strany EÚ, a hlavne zo strany Phare, ISPA alebo SAPARD. Takáto účasť sa spravodlivo odzrkadlí v týchto informáciách.
	Za týmto účelom zahájenie operácií (akonáhle raz boli prijaté Komisiou) a dôležité etapy ich realizácie by mali byť predmetom informačných opatrení, hlavne pokiaľ ide o regionálne médiá (tlač, rozhlas a televíziu). V kandidátskej krajine musí byť zabezpečená vhodná spolupráca s Delegáciou EK.
	Princípy stanovené v dvoch predchádzajúcich odsekoch budú platiť na reklamy, takými ako sú komuniké pre tlač alebo propagačné komuniké.
	Informačné udalosti
	Organizátori informačných udalostí, akými sú konferencie, semináre, veľtrhy a výstavy v spojení s realizáciou operácií čiastočne financovaných  zo strany programov Phare, ISPA alebo  SAPARD sa budú snažiť veľmi explicitne objasniť účasť EÚ. Bolo by možné využiť príležitosť na vystavenie európskych vlajok v miestnostiach, ktoré slúžia na zasadnutia a  logo EÚ na dokumentoch, čo bude závisieť od okolností. Delegácia EK v kandidátskej krajine bude pomáhať, ak to bude potrebné, pri príprave a realizácii takých udalostí.
	Informačné materiály
	Publikácie (také, akými sú brožúrky, letáčiky) o programoch alebo podobných opatreniach financovaných alebo spolufinancovaných zo strany Phare, ISPA alebo  SAPARD by mali obsahovať, na titulnej strane, jasné vyznačenie účasti EÚ, práve tak, ako logo EÚ tam, kde je použitý národný alebo regionálny emblém.
	V prípadoch, keď takéto publikácie obsahujú aj úvod, mal by byť podpísaný osobou, ktorá je zodpovednou v kandidátskej krajine a za Komisiu delegátom Komisie, aby sa zabezpečilo, že je celkom jasne prezentovaná účasť EÚ.
	Také publikácie sa budú odvolávať na národné a regionálne orgány, ktoré zodpovedajú za informovanie zainteresovaných strán.
	Vyššie uvedené princípy sa budú rovnako uplatňovať pri audiovizuálnych materiáloch.
5.	Špeciálne dojednania týkajúce sa reklamných pútačov (billboardov), pamätných plakiet a plagátov
	Aby sa zabezpečila viditeľnosť opatrení spolufinancovaných zo strany programov Phare, Ispa alebo Sapard, zabezpečia kandidátske krajiny to, že sa bude konať v súlade  s nasledovnými opatreniami, týkajúcimi sa informácií a publicity:
	Reklamné tabule (billboardy)
	Reklamné tabule, ktoré poskytujú informácie o účasti EÚ pri financovaní investícií, by sa mali postaviť  na miesta všetkých projektov, pri ktorých predstavuje účasť EÚ 1 milión EUR alebo viac. A dokonca aj tam, kde kompetentné národné alebo regionálne orgány nepostavia reklamnú tabuľu, musia však aj tak oznámiť vlastnú angažovanosť pri financovaní pomoci zo strany EÚ na špeciálnej reklamnej tabuli (billboarde). Reklamné tabule musia mať takú veľkosť, ktorá je vhodná pre rozsah danej operácie (berúc do úvahy výšku spolufinancovania zo strany EÚ) a mali by byť pripravené  podľa inštrukcií, ktoré obsahuje technická príručka, ktorá sa dá získať od Delegácií EK, spomínaná vyššie.
	Reklamné tabule by sa mali odstrániť najskôr šesť mesiacov po skončení prác a mala by ich nahradiť, kdekoľvek je to možné, pamätná plaketa, v súlade so špecifikáciami naznačenými v technickom manuáli spomínanom vyššie.
	Pamätné plakety
	Stále pamätné plakety by mali byť umiestnené na miestach, ktoré sú dostupné širokej verejnosti (kongresové centrá, letiská, stanice atď.). Okrem loga EÚ, musia takéto plakety uviesť čiastočné financovanie zo strany EÚ, spolu so zmienkou o relevantnom programe (Phare, Ispa alebo Sapard).
	Tam, kde sa rozhodne národný, regionálny alebo miestny orgán alebo iný konečný prijímateľ pomoci postaviť reklamnú tabuľu, umiestniť pamätnú plaketu, vystaviť plagát alebo urobiť akýkoľvek iný krok na to, aby poskytoval informácie o projektoch s nákladmi, ktoré predstavujú menej ako 1 milión EUR, musí sa tam tiež vyznačiť účasť EÚ.
6.	Záverečné ustanovenia
Zapojené národné, regionálne alebo miestne orgány môžu, v akomkoľvek prípade, vykonať dodatočné opatrenia, ak to považujú za vhodné. Budú konzultovať Delegáciu EK a informovať ju o iniciatíve, ktorú rozvíjajú, aby sa jej mohla Delegácia pri jej realizácii patrične zúčastňovať.
	Aby sa napomohlo realizácii týchto ustanovení, Komisia bude cez svoju Delegáciu priamo na mieste poskytovať technickú pomoc vo forme poradenstva (usmerňovania) v prípade požiadaviek týkajúcich sa dizajnu, kedykoľvek to bude potrebné. V príslušnom národnom jazyku sa pripraví príručka, ktorá bude obsahovať detailné usmernenia týkajúce sa dizajnu v elektronickej forme a táto bude na požiadanie k dispozícii.